Škoda Auto
Škoda Auto on Tšehhi autotootja, mis on asutatud aastal 1895 Laurin & Klement nime all ning mille peakorter asub Tšehhi vabariigis Mladá Boleslav-is. 1925. aastal omandas Laurin & Klementi tööstuskonglomeraat Škoda Works, mis aga läks 1948. aastal riigi omandisse. Peale 1991. aastat erastati Škoda järk-järgult Volkswagen grupile, 1994. aastal sai sellest esmalt tütarettevõte ning 2000. aastaks oli tegu juba 100% Volkswageni omanduses oleva tütarettevõttega.